

**УРОК: Да направим проект в полза на общността**

**Стефка Пенева, учител в СУЕЕ „Св. Константин-Кирил Философ”,**

**гр. Русе**

**Часовете са проведени в III„A“ клас на 16.04.2018 г. и 17.04.2018г.**

*„Човек е най- висок , когато се наведе да помогне на дете“*

*Ейбрахам Линкълн*



**Цел на урока**

*Да се запознаят учениците със стъпките при изработването на проект;*

*Третокласниците да предложат и реализират свои идеи за помощ и проекти в полза на другите;*

*Да се задълбочат знанията на учениците за набиране на ресурси за нуждаещите се;Да се развие емпатията и съпричастността у децата;*

**Материали**

• *опаковъчна хартия*

*• кашони*

**Описание**

***1 час***

*Урокът започнах на 16.04. с игра за споделяне. Децата разказаха за своите чувства и вълнения от идеята да правим добрини и да помагаме на нуждаещите се. Говорихме по темата, че всички деца имат сходни желанияи нужди и искат топлина и любов, харесват и се радват на подаръци. Разсъждавахме върху постъпките на гълъбицата и марвката от баснята на Жан дьо Лафонтен. Говорихме за това как се чувства гълъбицата като помага и как третокласниците разбират думите ,че е хубаво да правиш добро. Предложих на третокласниците да участваме и в благотворителната мисията "Помогни с дрехи, обувки и тетрадки на ученици в неравностойно положение" от платформата на TimeHeroes за децата от град Ябланица. Решихме да се включим и да помогнем с пъзели, играчки и канцеларски материали за деца в неравностойно положение. Третокласниците вече имаха опит от предната благотворителна кампания и бързо обсъдихме как да се включим и какво може да донесем.*

***2 час***

*Урокът продължих на 17.04. с включването ни в благотворителна инициатива от платформата на TimeHeroes "Помогни с дрехи, обувки и тетрадки на ученици в неравностойно положение" за децата от град Ябланица. Линк към мисията:*

[*https://timeheroes.org/bg/ivelina-ninova/dari-drehi-obuvki-uchebni-posobia-uchenitsi-neravnostoino-polozhenie*](https://timeheroes.org/bg/ivelina-ninova/dari-drehi-obuvki-uchebni-posobia-uchenitsi-neravnostoino-polozhenie)

*В продължение на няколко дни третокласниците подготвиха и донесоха нови и използвани, но запазени дрехи, играчки, пъзели, книги и канцеларски материали.*

*За реализиране на участието ни в благотворителните инициативи за децата в село Ясеновец и за децата от град Ябланица, получихме подкрепата от родителите на учениците. Събраните дрехи и подаръци за двете кампании поставихме в кашони и изпратихме на 17.04. с куриер на посочен адрес.*

*Третокласниците изказаха вълненията си от направеното добро. Обсъдихме съвместен проект в полза на общността да реализираме за нашето училище. Планирахме следващите си действия да са насочени към включването ни в изработване на общи плакати за опазването на природата, посветени на Денят на Земята. Като заключителна проява решихме съвместно да засадим наше дърво и да почистим двора в училище.*



**От коментарите в час**

*„Струвай добро, да намериш добро“- Петър Берон*

*„ Ако си добър и светът става по - добър.“*

*„О, колко е хубаво да правиш добро“*

*„Всички деца обичат изненади и подаръци“*

*„Всички деца искат топлина, любов и закрила.“*

*„Чувстваш се добре, когато правиш добро“*

*„ Какво цвете е признателността, която се ражда от стореното добро“ - Жан дьо Лафонтен*



**Идеи за надграждане**